བདག་འདྲ་རྒྱ་གར་མཁས་པ་པད་མ་ལ༔ཡི་དམ་སྒྲུབ་ཐབས་བྱེ་བ་དཔག་མེད་ཀྱང༔ཐུགས་རྗེའི་ཡང་ཞུན་ཁྲོ་རྒྱལ་གསང་སྒྲུབ་འདི༔བལ་པོའི་གྱམ་ནག་མལ་གྲོའི་གཟི་ཅན་དང༔བྲག་དམར་བཏང་ཟུག་བསམ་ཡས་འོམ་བུའི་ཚལ༔ཀླུ་དང་ས་བདག་གཉན་རྒོད་འདི་ཡིས་བཏུལ༔མཐུ་རྩལ་ནུས་པ་བསམ་གྱིས་མི་ཁྱབ་ཕྱིར༔ད་ལྟ་མངའ་བདག་ཡབ་སྲས་དང༔གྲོགས་ཀྱི་དམ་པ་མཁར་ཆེན་བཟའ་ལ་གཏད༔འདི་ནས་མ་འོངས་དུས་ཀྱི་ཐ་མ་ལ༔ལང་གྲོའི་སྐྱེ་བ་རཏྣའི་མིང་ཅན་འབྱུང༔གསང་གཏེར་འདི་སྤྱོད་བསྟན་པ་དར་བར་ཤོག༔གནོད་སྦྱིན་དམར་ནག་སྔགས་ཀྱི་སྲུང་མ་དང༔དམ་ཅན་གསུམ་ལ་ནང་གི་སྲུང་མར་བསྐོས༔ཕྱི་ཡི་གཏེར་སྒོ་མཁའ་རི་ཀླུ་བདུད་ལ༔ཆེད་དུ་གཉེར་རོ་བཀའ་འདི་ཐུབ་པར་སྲུངས༔